cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.2014
title: กำลังดัดขวางและความต้านทานการสึกของอะคริลิกเรซินชนิดดัดแปรสำหรับผลิตซี่ฟันเทียม

description: ศึกษากำลังดัดขวางของอะคริลิกเรซินชนิดบ่มตัวด้วยความร้อนสำหรับผลิตซี่ฟันเทียม เมื่อปรับปรุงสมบัติด้วยวัสดุอัดแทรกแก้วซิลิกา 2 ชนิด คือ ไมโครซิลิกา (BBAS glass) ร้อยละ 5, 10 และ 15 โดยน้ำหนัก และนาโนซิลิกา (Nanosilicate glass) ร้อยละ 1 และ 3 โดยน้ำหนัก กลุ่มควบคุมคือ อะคริลิกเรซินใสชนิดบ่มตัวด้วยความร้อน (PMMA) และศึกษาความต้านทานการสึกของอะคริลิกเรซินข้างต้นโดยเปรียบเทียบกับซี่ฟันอะคริลิกทางการค้าจำนวน 4 ยี่ห้อ (Majordent, YamahashiFx, OrtholuxTop และ CosmoHXL) การทดสอบใช้ตัวอย่างกลุ่มละ 8 ชิ้น ในตอนที่หนึ่ง เป็นการทดสอบกำลังดัดขวางตามมาตรฐานด้วยวิธี Three-point transverse test โดยใช้เครื่องทดสอบแรงดึงอัด บันทึกค่ากำลังดัดขวาง ค่าความต้านทานการแตกหัก และค่าโมดุลัสยืดหยุ่น นำข้อมูลมาทดสอบทางสถิติด้วยการวิเคราะห์ความแปรปรวนแบบทางเดียว และเปรียบเทียบเชิงซ้อนที่ระดับนัยสำคัญ 0.05 ตอนที่สอง เป็นการทดสอบความต้านทานการสึกตามมาตรฐานด้วยเครื่องทดสอบการแปรงฟันด้วยแรง 2.0-2.5 นิวตัน จำนวน 20,000 รอบ นำข้อมูลมาทดสอบทางสถิติด้วยการวิเคราะห์ความแปรปรวนแบบทางเดียวและเปรียบเทียบเชิงซ้อนที่ระดับนัยสำคัญ 0.05 ผลการทดสอบตอนที่หนึ่ง พบว่า กลุ่มนาโนซิลิการ้อยละ 1 มีค่ากำลังดัดขวาง (88.28±5.23 MPa ) และค่าเฉลี่ยพลังงานแตกหัก (0.262±0.058 MPa) สูงสุด แต่ไม่แตกต่างอย่างมีนัยสำคัญกับกลุ่มควบคุม ส่วนค่าโมดุลัสยืดหยุ่นมีค่าต่ำสุด (2779.39±232.20 N/mm²) และแตกต่างอย่างมีนัยสำคัญกับกลุ่มควบคุม สำหรับผลการทดสอบตอนที่สอง พบว่า กลุ่มนาโนซิลิการ้อยละ 1 สูญเสียมวลจากการแปรงน้อยที่สุด (0.000525±0.000282 mg) และไม่แตกต่างอย่างมีนัยสำคัญกับกลุ่มควบคุม ส่วนการสูญเสียปริมาตร (0.146±0.079 mm³ ) นั้นไม่แตกต่างอย่างมีนัยสำคัญกับกลุ่มควบคุม รวมถึงฟันอะคริลิก OrtholuxTop และ CosmoHXL ดังนั้นการเติมวัสดุอัดแทรกซิลิกาชนิดนาโนในปริมาณร้อยละ 1 โดยน้ำหนัก มีความน่าสนใจที่จะเลือกมาใช้ปรับปรุงสมบัติด้านกำลังดัดขวาง และความต้านทานการสึกได้
DOI: 10.14457/cu.the.2011.2015
title: การเติบโตภายหลังเผชิญเหตุการณ์สะเทือนขวัญของผู้รอดชีวิตจากสถานการณ์ความไม่สงบในพื้นที่จังหวัดชายแดนภาคใต้

description: ศึกษาการเติบโตภายหลังเผชิญเหตุการณ์สะเทือนขวัญของผู้รอดชีวิตจากสถานการณ์ความไม่สงบในพื้นที่จังหวัดชายแดนภาคใต้ โดยใช้ระเบียบวิธีวิจัยเชิงคุณภาพ ผู้ให้ข้อมูลในการวิจัยครั้งนี้คือ ผู้รอดชีวิตจากเหตุการณ์ความไม่สงบจำนวน 10 ราย (ชาย 8 ราย และหญิง 2 ราย) ที่อาศัยในพื้นที่ 3 จังหวัดชายแดนภาคใต้ โดยเป็นผู้ที่ผ่านการคัดเลือกแบบเฉพาะเจาะจงตามเกณฑ์ที่กำหนด และเก็บรวบรวมข้อมูลด้วยวิธีการสัมภาษณ์แบบรายบุคคล วิเคราะห์ข้อมูลโดยวิธีการวิจัยเชิงคุณภาพแบบทีมผู้วิจัยเห็นชอบร่วมกัน ผลการวิจัยพบประสบการณ์การเติบโตภายหลังเผชิญเหตุการณ์สะเทือนขวัญ 3 ประเด็นหลักคือ 1) การเติบโตที่ปรากฏภายหลังประสบเหตุการณ์สะเทือนขวัญ ได้แก่ การยอมรับสถานการณ์ที่เกิดขึ้นโดยไม่ทุกข์ใจ การไม่ประมาทในการดำเนินชีวิต การตระหนักถึงความรักความผูกพันในครอบครัว และการมองเห็นคุณค่าของการมีชีวิตอยู่ 2) การประสบเหตุการณ์สะเทือนขวัญ ได้แก่ ลักษณะเหตุการณ์สะเทือนขวัญ และการสูญเสียด้านร่างกายและจิตใจ 3) การมีแหล่งเกื้อหนุนการเติบโต ได้แก่ การมีวิธีคิดเพื่อสร้างความเข้มแข็งทั้งกายและจิตใจ การมีครอบครัวและบุคคลรอบข้าง การนำหลักศาสนามาใช้ในการดำเนินชีวิต และการมีบทบาทที่ต้องรับผิดชอบ ข้อค้นพบจากงานวิจัยสนับสนุนแนวคิดที่ว่า ผู้รอดชีวิตจากการประสบเหตุการณ์สะเทือนขวัญสามารถพัฒนาความเข้มแข็งภายในจิตใจ และเติบโตอย่างมีวุฒิภาวะได้หากพวกเขามีแหล่งเกื้อหนุนที่เพียงพอ
DOI: 10.14457/cu.the.2011.2016
title: การปรับปรุงโครงสร้างกฎหมายภาษีสรรพสามิตเพื่อสิ่งแวดล้อม : ศึกษากรณีผลิตภัณฑ์พลังงานเชื้อเพลิงและไฟฟ้า

description: ปัญหาการปล่อยก๊าซคาร์บอนไดออกไซด์ในปริมาณที่เพิ่มขึ้นแต่ละปี ส่งผลต่อสภาวะโลกร้อนก่อให้เกิดผลกระทบไปทั่วโลก ประเทศไทยจึงควรเตรียมพร้อมรับมือกับการลดปริมาณการปล่อยก๊าซคาร์บอนไดออกไซด์ที่จะเกิดขึ้น ภายใต้แรงกดดันทางการค้าจากประเทศพัฒนาแล้วตามพิธีสารเกียวโต โดยอาศัยภาษีสรรพสามิตเป็นเครื่องมือในการลดปริมาณการปล่อยก๊าซคาร์บอนไดออกไซด์ จากการศึกษาการจัดเก็บภาษีสรรพสามิตในปัจจุบัน ยังไม่มีความเหมาะสมที่จะบังคับใช้เพื่อลดปริมาณการปล่อยก๊าซคาร์บอนไดออกไซด์ได้ เนื่องจากก่อให้เกิดความไม่เป็นธรรม ไม่สอดคล้องกับหลักการทางเศรษฐศาสตร์เพื่อจัดการสิ่งแวดล้อม หลักผู้ก่อมลพิษเป็นผู้จ่ายและหลักผู้ได้รับประโยชน์เป็นผู้จ่าย และไม่มีวัตถุประสงค์เพื่อสิ่งแวดล้อม จึงต้องปรับปรุงโครงสร้างกฎหมายภาษีสรรพสามิตเพื่อสิ่งแวดล้อม โดยศึกษาเปรียบเทียบกับการจัดเก็บภาษีพลังงานและภาษีคาร์บอนในประเทศฟินแลนด์ อังกฤษและออสเตรเลีย ดังนั้นในการปรับปรุงโครงสร้างกฎหมายภาษีสรรพสามิตเพื่อสิ่งแวดล้อม จึงต้องมีการแก้ไขเพิ่มเติมพระราชบัญญัติภาษีสรรพสามิต พ.ศ. 2527 และพระราชบัญญัติพิกัดอัตรา ภาษีสรรพสามิต พ.ศ. 2527 หรืออาศัยอำนาจพระราชบัญญัติภาษีสรรพสามิต พ.ศ. 2527 ในการออกอนุบัญญัติหรือออกพระราชบัญญัติใหม่ เพื่อให้การบริโภคผลิตภัณฑ์พลังงานเชื้อเพลิงอันก่อให้เกิดก๊าซคาร์บอนไดออกไซด์มีแนวโน้มที่ลดลง และส่งเสริมให้ใช้พลังงานทดแทนเพิ่มมากขึ้น
DOI: 10.14457/cu.the.2011.2017
title: ผลของกรรมวิธีละลายต่อโครงสร้างจุลภาคของโลหะผสมพิเศษ GTD-111

description: โลหะผสมพิเศษชนิดเนื้อพื้นนิกเกิลเกรด GTD-111 เป็นวัสดุที่นิยมใช้ที่อุณหภูมิสูงซึ่งมักเสื่อมสภาพจากการใช้งานที่อุณหภูมิสูงเป็นเวลานาน จึงสามารถฟื้นฟูโครงสร้างจุลภาคได้โดยการทำกรรมวิธีทางความร้อน โดยทั่วไปกรรมวิธีทางความร้อนเพื่อฟื้นฟูโครงสร้างจุลภาคนี้ประกอบด้วยขั้นตอนการทำละลาย ซึ่งทำที่อุณหภูมิ 1,165, 1,185 และ 1,205 องศาเซลเซียส เป็นระยะเวลา 3-4 ชั่วโมง จากนั้นจึงตามด้วยการบ่มแข็ง 2 ขั้นตอนที่อุณหภูมิ 1055 องศาเซลเซียสเป็นเวลา 1 ชั่วโมงและที่อุณหภูมิ 845 องศาเซลเซียสเป็นเวลา 24 ชั่วโมง อย่างไรก็ดีในทางปฏิบัติของภาคอุตสาหกรรม การซ่อมบำรุงใบพัดกังหันก๊าซมักเกิดการลดลงของอุณหภูมิ ในระหว่างขั้นตอนการทำละลายของกรรมวิธีทางความร้อนเพื่อฟื้นฟูโครงสร้างจุลภาคเป็นประจำ งานวิจัยนี้จึงศึกษาผลของการลดลงของอุณหภูมิระหว่างการทำละลายต่อโครงสร้างจุลภาคของ GTD-111 โดยจำลองการลดลงของอุณหภูมิในรูปแบบต่างๆ ซึ่งพบว่าการลดลงของอุณหภูมิระหว่างการทำละลายนี้ส่งผลต่อโครงสร้างจุลภาคสุดท้ายของวัสดุ GTD-111 เป็นอย่างมาก
DOI: 10.14457/cu.the.2011.2018
title: การสร้างสรรค์นาฏยศิลป์จากจินตนาการของผู้พิการทางสายตา

description: สร้างสรรค์และค้นหาแนวทางในการออกแบบนาฏยศิลป์ ที่ได้แรงบันดาลใจจากจินตนาการของผู้พิการทางสายตา ผู้วิจัยจึงต้องตั้งประเด็นคำถามในการวิจัยถึง ผลงานการแสดงจากงานวิจัยเรื่อง การสร้างสรรค์นาฏยศิลป์จากจินตนาการของผู้พิการทางสายตา ควรเป็นอย่างไร และควรมีแนวคิดในการสร้างสรรค์งานอย่างไร ทั้งนี้ผลที่ได้จากการวิจัยเชิงสร้างสรรค์คือ ผลงานนาฏยศิลป์จากจินตนาการของผู้พิการทางสายตา และแนวทางในการออกแบบงานนาฏยศิลป์ที่ได้แรงบันดาลใจจากจินตนาการของผู้พิการทางสายตา โดยให้ความสำคัญกับแนวคิดวิเคราะห์จากจินตนาการของผู้พิการทางสายตา ดังนั้นผู้วิจัยจึงได้ศึกษาข้อมูลที่เกี่ยวข้อง ได้แก่ ทฤษฎีที่เกี่ยวกับผู้พิการทางสายตา ทฤษฎีที่เกี่ยวกับจินตนาการ องค์ประกอบทางศิลปะ นาฏยศิลป์สร้างสรรค์ ความคิด ความเห็นของผู้เชี่ยวชาญกับนาฎยศิลป์สร้างสรรค์ที่เกี่ยวข้อง กับแนวคิดจินตนาการของผู้พิการทางสายตาในงานนาฏยศิลป์ เครื่องมือที่ใช้ในงานวิจัยเชิงสร้างสรรค์นี้ประกอบด้วยเครื่องมือ 6 ชนิด ได้แก่ การสำรวจข้อมูลภาคสนาม การสำรวจข้อมูลเชิงเอกสาร การสัมภาษณ์ผู้เชี่ยวชาญ การวิเคราะห์ข้อมูลตามทฤษฎีที่เกี่ยวข้องกับผู้พิการทางสายตา การสัมมนา เกณฑ์มาตรฐานศิลปิน ตลอดจนสื่อสารสนเทศอื่นๆ ที่เกี่ยวข้องกับงานวิจัย โดยการเก็บข้อมูลในช่วงเดือน มกราคม 2554 ถึงเดือนเมษายน 2555 ทั้งในประเทศและต่างประเทศ ส่วนการสัมภาษณ์รวมถึง นิสิต นักศึกษา ผู้เชี่ยวชาญในด้านศิลปะการแสดง โดยเฉพาะผู้ที่มีส่วนเกี่ยวข้องกับการสร้างงานนาฏยศิลป์แบบสร้างสรรค์ ข้อมูลทั้งหมดนี้ได้นำมาวิเคราะห์ เพื่อตอบคำถามในงานวิจัยสร้างสรรค์ครั้งนี้คือ ได้ผลงานการแสดงและแนวคิดในการสร้างสรรค์นาฏยศิลป์จากจินตนาการของผู้พิการทางสายตา โดยคำนึงถึงองค์ประกอบทางด้านนาฏยศิลป์ที่ประกอบไปด้วย บทบาทการแสดง การออกแบบลีลา การออกแบบเสื้อผ้าเครื่องแต่งกาย การคัดเลือกเสียงและดนตรี การออกแบบพื้นที่เวที การออกแบบแสง การออกแบบอุปกรณ์สำหรับการแสดง นักแสดง ตรงตามวัตถุประสงค์ทุกประการ
DOI: 10.14457/cu.the.2011.2019
title: ผลของการใช้บทเรียนคอมพิวเตอร์ช่วยสอนในระบบการพยาบาลสนับสนุน และให้ความรู้ต่อพฤติกรรมการดูแลตนเองของผู้ป่วยเด็กวัยเรียนโรคหัวใจพิการแต่กำเนิด

description: การศึกษาครั้งนี้เป็นการวิจัยกึ่งทดลองมีวัตถุประสงค์เพื่อ1) เปรียบเทียบพฤติกรรมการดูแลตนเองของผู้ป่วยเด็กวัยเรียนโรคหัวใจพิการแต่กำเนิด ก่อนและหลังใช้บทเรียนคอมพิวเตอร์ช่วยสอน ในระบบการพยาบาลสนับสนุนและให้ความรู้ และ 2) เปรียบเทียบพฤติกรรมการดูแลตนเองของผู้ป่วยเด็กวัยเรียนโรคหัวใจพิการแต่กำเนิด ระหว่างกลุ่มที่ใช้บทเรียนคอมพิวเตอร์ช่วยสอนในระบบการพยาบาลสนับสนุนและให้ความรู้ กับกลุ่มที่ได้รับการพยาบาลตามปกติ กลุ่มตัวอย่างเป็นผู้ป่วยเด็กวัยเรียนโรคหัวใจพิการแต่กำเนิดอายุ 7-12 ปีที่เข้ารับการรักษาที่ แผนกผู้ป่วยนอกคลินิกเด็กโรคหัวใจ โรงพยาบาลพระมงกุฎเกล้า ระหว่าง มิถุนายน พ.ศ. 2554 ถึง ธันวาคม พ.ศ. 2554 แบ่งกลุ่มตัวอย่างออกเป็นกลุ่มควบคุมและกลุ่มทดลอง กลุ่มละ 20 คน กลุ่มควบคุมได้รับการพยาบาลตามปกติ กลุ่มทดลอง ได้รับการสอนโดยใช้บทเรียนคอมพิวเตอร์ช่วยสอนสอนในระบบการพยาบาลสนับสนุนและให้ความรู้ ที่โรงพยาบาล 1 ครั้ง มอบบทเรียนให้ทบทวนด้วยตัวเองที่บ้านหรือที่โรงเรียน และผู้วิจัยโทรศัพท์เยี่ยม 1 ครั้งต่อสัปดาห์จำนวน 3 สัปดาห์ติดต่อกัน ติดตามผลพฤติกรรมการดูแลตนเองทั้งกลุ่มควบคุมและกลุ่มทดลองภายหลังทำการทดลองครบ 1 เดือนโดยใช้แบบสอบถามพฤติกรรมการดูแลตนเอง มีค่าความเที่ยงเท่ากับ .75 วิเคราะห์ข้อมูลโดยการหาค่าเฉลี่ย ส่วนเบี่ยงเบนมาตรฐาน และสถิติทดสอบที ผลการวิจัยพบว่า 1) พฤติกรรมการดูแลตนเองของผู้ป่วยเด็กวัยเรียนโรคหัวใจพิการแต่กำเนิด ภายหลังใช้บทเรียนคอมพิวเตอร์ช่วยสอนในระบบการพยาบาลสนับสนุน และให้ความรู้ดีขึ้นอย่างมีนัยสำคัญทางสถิติที่.05 2) พฤติกรรมการดูแลตนเอง ของผู้ป่วยเด็กวัยเรียนโรคหัวใจพิการแต่กำเนิด กลุ่มที่ใช้บทเรียนคอมพิวเตอร์ช่วยสอนในระบบการพยาบาลสนับสนุนและให้ความรู้ ดีกว่ากลุ่มที่ได้รับการพยาบาลตามปกติอย่างมีนัยสำคัญทางสถิติที่ .05
DOI: 10.5281/zenodo.3549019
title: Dataset: Open access potential and uptake in the context of Plan S - a partial gap analysis

description: Dataset belonging to the report: Open access potential and uptake in the context of Plan S - a partial gap analysis On the report: The analysis presented in the report, carried out by Utrecht University Library, aims to provide cOAlition S, an international group of research funding organizations, with initial quantitative and descriptive data on the availability and usage of various open access options in different fields and subdisciplines, and, as far as possible, their compliance with Plan S requirements. Plan S, launched in September 2018, aims to accelerate a transition to full and immediate Open Access. In the guidance to implementation, released in November 2018 and updated in May 2019, a gap analysis of Open Access journals/platforms was announced. Its goal was to inform Coalition S funders on the Open Access options per field and identify fields where there is a need to increase the share of Open Access journals/platforms. The report should be seen as a first step: an exploration in methodology as much as in results. Subsequent interpretation (e.g. on fields where funder investment/action is needed) and decisions on next steps (e.g. on more complete and longitudinal monitoring of Plan S-compliant venues) is intentionally left to cOAlition S and its members. <em>This work was commissioned on behalf of cOAlition S by the Dutch Research Council (NWO), a member of cOAlition S. Bianca Kramer and Jeroen Bosman of Utrecht University Library were appointed to lead the project.</em>
description: Data from SHERPA/RoMEO are made available under CC-BY-NC-ND We plan to update this record with an executable script for the main parts of the analysis in the report.
DOI: 10.5281/zenodo.3549020
title: Dataset: Open access potential and uptake in the context of Plan S - a partial gap analysis

description: Dataset belonging to the report: Open access potential and uptake in the context of Plan S - a partial gap analysis On the report: The analysis presented in the report, carried out by Utrecht University Library, aims to provide cOAlition S, an international group of research funding organizations, with initial quantitative and descriptive data on the availability and usage of various open access options in different fields and subdisciplines, and, as far as possible, their compliance with Plan S requirements. Plan S, launched in September 2018, aims to accelerate a transition to full and immediate Open Access. In the guidance to implementation, released in November 2018 and updated in May 2019, a gap analysis of Open Access journals/platforms was announced. Its goal was to inform Coalition S funders on the Open Access options per field and identify fields where there is a need to increase the share of Open Access journals/platforms. The report should be seen as a first step: an exploration in methodology as much as in results. Subsequent interpretation (e.g. on fields where funder investment/action is needed) and decisions on next steps (e.g. on more complete and longitudinal monitoring of Plan S-compliant venues) is intentionally left to cOAlition S and its members. <em>This work was commissioned on behalf of cOAlition S by the Dutch Research Council (NWO), a member of cOAlition S. Bianca Kramer and Jeroen Bosman of Utrecht University Library were appointed to lead the project.</em>
description: Data from SHERPA/RoMEO are made available under CC-BY-NC-ND We plan to update this record with an executable script for the main parts of the analysis in the report.
DOI: 10.14457/cu.the.2011.2020
title: การสื่อสารตราสินค้าที่เป็นแก่นของรายการกับทัศนคติและคุณค่าตราสินค้าของผู้ชมรายการ

description: ศึกษาทัศนคติของผู้ชมรายการต่อการสื่อสารตราสินค้าที่เป็นแก่นของรายการ และศึกษาอิทธิพลของการสื่อสารตราสินค้าที่เป็นแก่นของรายการต่อระดับคุณค่าตราสินค้าของผู้ชมรายการ ซึ่งได้แก่ รายการ SME ตีแตก และรายการเกมเนรมิต ใช้วิธีวิจัยเชิงปริมาณ ด้วยวิธีการสำรวจโดยใช้แบบสอบถามกับผู้ชมรายการ ที่มีอายุระหว่าง 20-50 ปี ในเขตกรุงเทพมหานคร จำนวน ทั้งสิ้น 400 คน ผลการวิจัยพบว่า ผู้ชมรายการ SME ตีแตกและรายการเกมเนรมิต มีทัศนคติที่ดีต่อการสื่อสารตราสินค้าที่เป็นแก่นของรายการโดยรวม ทั้ง 3 ด้าน ซึ่งได้แก่ ด้านความเหมาะสม การเน้น และชื่อเสียง เมื่อศึกษาประเด็นของแต่ละด้านพบว่า มีประเด็นที่เกี่ยวกับความรู้สึกรำคาญตราสินค้าในรายการเพียงประเด็นเดียว ในด้านความเหมาะสมที่ผู้ชมรายการมีทัศนคติที่ดีในระดับปานกลาง สำหรับอิทธิพลของการสื่อสารตราสินค้าที่เป็นแก่นของรายการต่อระดับคุณค่าตราสินค้าของผู้ชมรายการ พบว่า การสื่อสารตราสินค้าที่เป็นแก่นของรายการมีอิทธิพลมากต่อคุณค่าตราสินค้า ในส่วนของ การรับรู้ตราสินค้าในรายการ ความเชื่อมโยงตราสินค้าในรายการ และการรับรู้คุณภาพตราสินค้าในรายการ ขณะที่ความภักดีต่อตราสินค้าในรายการ มีอิทธิพลอยู่ในระดับปานกลาง
DOI: 10.14457/cu.the.2011.2021
title: คุณลักษณะของฟิล์มบางแทนทาลัมไนไตรด์บนแผ่นฐานแก้วและโพลีอิไมด์ โดยการเคลือบด้วยวิธีรีแอคทีฟสปัตเตอร์ริง

description: แทนทาลัมไนไตรด์ (TaN) เป็นวัสดุที่มีการใช้งานอย่างแพร่หลายในอุตสาหกรรมอิเล็กทรอนิกส์ เนื่องจากคุณสมบัติเฉพาะตัวที่เป็นจุดเด่นคือ มีความแข็งแรงในเชิงกลสูง ทนต่อการเกิดปฏิกิริยาทางเคมี และมีความเสถียรภายใต้อุณหภูมิสูง ฟิล์มบางของ TaN นิยมนำไปใช้เป็นชั้นป้องกันการแพร่ซึมและเป็นฟิล์มตัวต้านทานในวงจรรวม ในงานวิจัยนี้ ฟิล์ม TaN ถูกเคลือบลงบนแผ่นฐานแก้ว และโพลีอิไมด์ (PI) ด้วยวิธีรีแอคทีฟสปัตเตอร์ริงภายใต้บรรยากาศของแก๊ส Ar และ N₂ สัดส่วนของแก๊สผสม กำลังที่ใช้ในการสปัตเตอร์ริง และความดันบรรยากาศได้ถูกควบคุมเพื่อใช้เป็นตัวแปรในการทดลอง จากนั้นโครงสร้างผลึก ลักษณะของผิวหน้า ความต้านทานไฟฟ้า และอัตราการเคลือบฟิล์ม จะถูกตรวจสอบด้วยวิธี X-ray diffraction (XRD) atomic force microscope (AFM) 4-point probe และ stylus profilometer ตามลำดับ จากผลการวัด XRD แสดงให้เห็นว่าโครงสร้าง TaN (111) และ (200) จะก่อตัวขึ้นเมื่อ N₂ ถูกใส่เข้ามาในระบบ โครงสร้างผลึกของฟิล์มจะเริ่มเปลี่ยนไปเป็นอสัญฐานทีละน้อยเมื่อทำการเพิ่มปริมาณของ N₂ ลักษณะผิวหน้า ความต้านทานไฟฟ้า และอัตราการเคลือบฟิล์มมีผลสัมพันธ์กับปริมาณสัดส่วนของ N₂ ภายในระบบเช่นกัน อัตราการเคลือบฟิล์มมีค่าสูงขึ้นอย่างต่อเนื่อง เมื่อทำการเพิ่มกำลังที่ใช้ในการสปัตเตอร์ริง ความดันในการทำงานจะส่งผลต่ออัตราการเคลือบฟิล์มที่มีค่าน้อยลง ผลกระทบจากชนิดของแผ่นฐานส่งผลให้เกิดความแตกต่างในอัตราการเคลือบ และโครงสร้างของฟิล์มบนแผ่นฐานแก้วและ PI
DOI: 10.14457/cu.the.2011.2022
title: การระบุตัวเลือกสินทรัพย์ร่วมในสายผลิตภัณฑ์ซอฟต์แวร์ด้วยการตรวจหาสำเนาโค้ด

description: สายผลิตภัณฑ์ซอฟต์แวร์เป็นแนวคิดที่ถูกนำเสนอขึ้นสำหรับการจัดการกลุ่มของซอฟต์แวร์ที่มีความเกี่ยวข้องกันอย่างเป็นระบบ เพื่อจะลดค่าใช้จ่ายและแรงงานในการพัฒนาซอฟต์แวร์ ซึ่งการพัฒนาสินทรัพย์ร่วมเพื่อนำไปใช้ซ้ำสำหรับการประกอบและปรับแต่งเป็นผลิตภัณฑ์นั้น ถือเป็นหนึ่งในกิจกรรมหลักของสายผลิตภัณฑ์ซอฟต์แวร์ โดยผู้เชี่ยวชาญโดเมนอาจวิเคราะห์และสร้างสินทรัพย์ร่วมขึ้นมาใหม่ตั้งแต่เริ่มแรกหรือระบุสินทรัพย์ร่วมจากผลิตภัณฑ์ที่มีอยู่แล้วก็ได้ ซึ่งในระดับซอร์สโค้ดนั้นได้มีการประยุกต์ใช้การตรวจหาสำเนาโค้ดระหว่างผลิตภัณฑ์ เพื่อระบุตัวเลือกสินทรัพย์ร่วมจากผลิตภัณฑ์ที่มีอยู่ อย่างไรก็ตามในกรณีที่สำเนาโค้ดที่ตรวจพบมีจุดแตกต่างอยู่บ้าง จุดแตกต่างนั้นจำเป็นต้องถูกแยกออกมา เพื่อให้สามารถนำสำเนาโค้ดนั้นไปพัฒนาเป็นสินทรัพย์ร่วมได้ งานวิจัยนี้มีจุดประสงค์เพื่อแยกจุดแตกต่างดังกล่าวออกจากสำเนาโค้ดที่ตรวจพบ โดยการจำแนกผลสำเนาโค้ดประเภทที่มีความแตกต่างในระดับเมท็อด แล้วประยุกต์ใช้แบบอย่างการออกแบบ เมท็อดแม่แบบ ทำให้ได้ตัวเลือกสินทรัพย์ร่วมในรูปแบบคลาสแม่ ซึ่งมีการโอเวอร์ไรด์ด้วยโค้ดที่แตกต่างได้ที่คลาสลูกสำหรับแต่ละผลิตภัณฑ์
DOI: 10.14457/cu.the.2011.2023
title: ผลการใช้รูปแบบจิ๊กซอว์ที่มีต่อผลสัมฤทธิ์ทางการเรียนภาษาไทยและทักษะการทำงานร่วมกับผู้อื่นของนักเรียนมัธยมศึกษาปีที่ 3

description: ศึกษาผลการใช้รูปแบบจิ๊กซอว์ที่มีต่อผลสัมฤทธิ์ทางการเรียนภาษาไทยและทักษะการทำงานร่วมกับผู้อื่นของนักเรียนชั้นมัธยมศึกษาปีที่ 3 และเปรียบเทียบผลสัมฤทธิ์ทางการเรียนภาษาไทยและทักษะการทำงานร่วมกับผู้อื่นของนักเรียน ที่ได้รับการจัดการเรียนรู้โดยใช้รูปแบบจี๊กซอว์ กับนักเรียนที่ได้รับการจัดการเรียนรู้แบบปกติ ประชากรคือ นักเรียนชั้นมัธยมศึกษาปีที่ 3 โรงเรียนในสังกัดสำนักงานเขตพื้นที่การศึกษามัธยมศึกษาเขต 8 กระทรวงศึกษาธิการ กลุ่มตัวอย่างในการวิจัยคือ นักเรียนชั้นมัธยมศึกษาปีที่ 3 ภาคเรียนที่ 1 ปีการศึกษา 2554 โรงเรียนไทรโยคมณีกาญจน์วิทยา จำนวน 81 คน แบ่งเป็นกลุ่มทดลองซึ่งจัดการเรียนรู้โดยใช้รูปแบบจิ๊กซอว์ จำนวน 41 คน และกลุ่มควบคุมซึ่งจัดการเรียนรู้แบบปกติ จำนวน 40 คน เครื่องมือที่ใช้ในการเก็บรวบรวมข้อมูลคือ แบบสอบผลสัมฤทธิ์ทางการเรียนภาษาไทย และแบบประเมินทักษะการทำงานร่วมกับผู้อื่น เครื่องมือที่ใช้ในการทดลองคือ แผนการจัดการเรียนรู้โดยใช้รูปแบบจิ๊กซอว์ ใช้ระยะเวลาในการทดลอง 10 สัปดาห์ๆ ละ 3 คาบ รวมทั้งสิ้น 30 คาบ วิเคราะห์ข้อมูลโดยหาค่าเฉลี่ยมัชฌิมเลขคณิต ค่าส่วนเบี่ยงเบนมาตรฐาน และทดสอบค่า t ผลการวิจัยสรุปได้ดังนี้ 1. นักเรียนชั้นมัธยมศึกษาปีที่ 3 ที่ได้รับการจัดการเรียนรู้โดยใช้รูปแบบจิ๊กซอว์ มีผลสัมฤทธิ์ทางการเรียนภาษาไทยสูงกว่านักเรียนที่ได้รับการจัดการเรียนรู้แบบปกติ อย่างมีนัยสำคัญทางสถิติที่ระดับ .05 2. นักเรียนชั้นมัธยมศึกษาปีที่ 3 ที่ได้รับการจัดการเรียนรู้โดยใช้รูปแบบจิ๊กซอว์ มีทักษะการทำงานร่วมกับผู้อื่นสูงกว่านักเรียนที่ได้รับการจัดการเรียนรู้แบบปกติ อย่างมีนัยสำคัญทางสถิติที่ระดับ .05 3. นักเรียนชั้นมัธยมศึกษาปีที่ 3 หลังได้รับการจัดการเรียนรู้โดยใช้รูปแบบจิ๊กซอว์ มีทักษะการทำงานร่วมกับผู้อื่นสูงกว่าก่อนการทดลอง อย่างมีนัยสำคัญทางสถิติที่ระดับ .05
DOI: 10.14457/cu.the.2011.2024
title: ผลกระทบของความสัมพันธ์ระหว่างบุคคล ขนาดของกลุ่มผู้ให้ข้อมูลและทิศทางของความคิดเห็น ที่มีต่อความตั้งใจซื้อในเครือข่ายสังคม

description: เครือข่ายสังคมออนไลน์กำลังได้รับความนิยมอย่างมากในหมู่ผู้ใช้งานทั่วไปในการแสดงความคิดเห็น แลกเปลี่ยนประสบการณ์ ความสนใจร่วมกัน และกิจกรรมอื่นๆ นักการตลาดสามารถใช้ข้อมูลเหล่านี้เป็นแหล่งข้อมูลทางตรงที่จะทำให้สามารถรับรู้ถึงความสนใจ และความต้องการของกลุ่มเป้าหมายได้อย่างชัดเจน รวมทั้งใช้เป็นช่องทางในการโฆษณาประชาสัมพันธ์ บริหารจัดการความสัมพันธ์กับลูกค้า และการรับรู้ถึงความตั้งใจซื้อของผู้บริโภค ซึ่งมีความสำคัญอย่างมากต่อการประกอบธุรกิจ เนื่องจากสามารถใช้คาดการณ์พฤติกรรมการซื้อของผู้บริโภคในอนาคตได้ งานวิจัยนี้จึงศึกษาปัจจัยที่มีผลกระทบต่อความตั้งใจซื้อในเครือข่ายสังคมออนไลน์ที่มีการดำเนินกิจกรรมเชิงพาณิชย์ ปัจจัยเหล่านั้นคือ ความสัมพันธ์ระหว่างผู้ให้ข้อมูลและผู้รับข้อมูล ขนาดของกลุ่มผู้ให้ข้อมูล และทิศทางของความคิดเห็น โดยมีความเชื่อมั่นในตนเองของผู้รับข้อมูลเป็นตัวแปรขยาย ผลจากการศึกษาแสดงให้เห็นว่า ความสัมพันธ์ระหว่างผู้ให้ข้อมูลและผู้รับข้อมูลไม่มีผลกระทบต่อความตั้งใจซื้อในเครือข่ายสังคม ในด้านของทิศทางของความคิดเห็นนั้น ไม่ว่าผู้รับข้อมูลที่มีความเชื่อมั่นในตนเองสูงหรือต่ำ ล้วนมีผลกระทบต่อความตั้งใจซื้อทั้งสิ้น ส่วนขนาดของกลุ่มผู้ให้ข้อมูลไม่มีผลต่อความตั้งใจซื้อของผู้รับข้อมูลที่มีความเชื่อมั่นในตนเองสูง แต่มีผลต่อความตั้งใจซื้อของผู้รับข้อมูลที่มีความเชื่อมั่นในตนเองต่ำ ที่ระดับนัยสำคัญ 0.05 ข้อค้นพบข้างต้นเป็นการต่อยอดองค์ความรู้ด้านเทคโนโลยีสารสนเทศและการตลาด รวมทั้งสามารถเป็นแนวทางให้กับผู้ประกอบการหรือนักการตลาด ในการนำผลที่ได้จากงานวิจัยไปประยุกต์ใช้กับการโฆษณา ประชาสัมพันธ์ และบริหารจัดการความสัมพันธ์กับลูกค้าบนเครือข่ายสังคมออนไลน์
DOI: 10.14457/cu.the.2011.2025
title: การระบุตำแหน่งผิดพร่องบนสายจำหน่ายไฟฟ้าโดยพิจารณาผลของโหลดแบบปรับค่าได้

description: ศึกษาวิธีการระบุตำแหน่งผิดพร่องบนสายจำหน่ายไฟฟ้า วิธีการที่นำเสนอเป็นวิธีการผสมผสาน โดยนำวิธีการใช้ค่าอิมพีแดนซ์รวมกับวิธีการใช้ข้อมูลโหลดที่ถูกตัดไปเมื่ออุปกรณ์ป้องกันทำงาน เพื่อเพิ่มประสิทธิภาพในการระบุตำแหน่งผิดพร่อง เนื่องจากโหลดในระบบจำหน่ายนั้นเปลี่ยนแปลงไปตามเวลา วิธีการที่นำเสนอจึงนำกำลังไฟฟ้าปรากฏของระบบไปชดเชยให้กับฐานข้อมูลโหลด ประสิทธิภาพของกระบวนการที่นำเสนอได้ทดสอบกับเหตุการณ์ผิดพร่องที่จำลองในโปรแกรม MATLAB/SimPowerSystems โดยใช้ข้อมูลจากระบบจริงของการไฟฟ้าส่วนภูมิภาค (กฟภ.) นอกจากนี้วิทยานิพนธ์ฉบับนี้ยังได้ศึกษาผลกระทบของตำแหน่งผิดพร่อง ความต้านทานผิดพร่อง การเปลี่ยนแปลงของโหลด และอัตราการสุ่มสัญญาณของข้อมูลกระแสและแรงดันอีกด้วย
DOI: 10.14457/cu.the.2011.2026
title: ผลกระทบของการลงทุนภาครัฐเพื่อการพัฒนาเมืองศูนย์กลางความเจริญต่อการเติบโตทางเศรษฐกิจเมืองขอนแก่น

description: ศึกษาผลกระทบของการลงทุนภาครัฐที่มีต่อการเติบโตทางเศรษฐกิจเมืองขอนแก่น โดยมีคำถามการวิจัยคือ เศรษฐกิจเมืองขอนแก่นเติบโตจากการลงทุนภาครัฐใช่หรือไม่ การลงทุนภาครัฐอะไรที่เป็นปัจจัยขับเคลื่อน และเกิดผลกระทบต่อการเติบโตทางเศรษฐกิจอย่างไรและเพียงไรในปัจจุบัน โดยอาศัยกรอบทฤษฎีขั้วความเจริญ แนวคิดเศรษฐกิจเมืองฐานการส่งออกและการสะสมหมุนวน รูปแบบงานวิจัยเป็นแบบกรณีศึกษาที่ใช้วิธีการที่หลากหลาย ได้แก่ วิธีวิเคราะห์เนื้อหา สถิติเชิงพรรณนา วิธีวิเคราะห์ฐานการส่งออก วิธีวิเคราะห์แบบจำลองตัวทวี เพื่อวิเคราะห์ผลกระทบต่อการเติบโตทางเศรษฐกิจเมือง ผลการศึกษาพบว่า โครงการเมืองศูนย์กลางความเจริญขอนแก่นภายใต้แผนพัฒนาภาคตะวันออกเฉียงเหนือ พ.ศ. 2504-2509 ถือเป็นนโยบายแห่งรัฐที่มีอิทธิพลต่อการเติบโตของเมืองขอนแก่นมากที่สุด เศรษฐกิจเมืองขอนแก่นเติบโตจากการลงทุนภาครัฐ โดยแบ่งเป็นสองช่วงคือ ช่วงแรก พ.ศ. 2504-2533 สาขาการบริหารราชการโดยศูนย์บริหารราชการเป็นปัจจัยขับเคลื่อน เกิดการไหลเข้าของเงินลงทุนภาครัฐ พร้อมกับการจ้างงานภาครัฐเติบโต ลดการย้ายออกและดึงดูดการย้ายเข้าทำให้ประชากรเมืองเพิ่มขึ้น ส่งผลกระทบต่อการบริโภคภายในเมืองและเกิดการเติบโตสาขาการค้าและบริการเอกชน ในช่วงที่สอง พ.ศ. 2504-2533 สาขาการศึกษาโดยมหาวิทยาลัยขอนแก่นเป็นปัจจัยขับเคลื่อน เกิดการส่งออกสาขาการศึกษาและก่อให้เกิดการเติบโตในระดับที่สูงกว่าช่วงแรก สร้างความหลากหลายของสาขาการค้าและบริการเอกชน ในด้านผลกระทบการใช้จ่ายภาครัฐต่อการเติบโตทางเศรษฐกิจเมือง พบว่าตัวทวีคูณการใช้จ่ายเงินของมหาวิทยาลัยขอนแก่นสร้างผลกระทบด้านราย ได้แก่ เมืองมากกว่าหน่วยงานราชการทั่วไป และยังชี้ให้เห็นว่าการพัฒนาเมืองขอนแก่นมีความสอดคล้องกับแนวคิดขั้วความเจริญเติบโต และการเติบโตทางเศรษฐกิจเมืองขอนแก่นเกิดรูปแบบการสะสมหมุนวนแบบทีละชั้น งานวิจัยสรุปได้ว่าการลงทุนภาครัฐที่มีเป้าหมายชัดเจนและกระจุกตัว ดังเช่นศูนย์บริหารราชการและมหาวิทยาลัยขนาดใหญ่ มีศักยภาพสามารถกระตุ้นการเติบโตทางเศรษฐกิจเมืองได้
DOI: 10.14457/cu.the.2011.2027
title: รูปแบบการดำเนินชีวิต พฤติกรรมการบริโภค และการเปิดรับสื่อของชายรักชายในเขตกรุงเทพมหานคร

description: ศึกษาและหาความสัมพันธ์ของรูปแบบการดำเนินชีวิต พฤติกรรมการบริโภค และการเปิดรับสื่อของกลุ่มชายรักชายในเขตกรุงเทพมหานคร โดยทำการวิจัยเชิงสำรวจและใช้แบบสอบถามเป็นเครื่องมือในการวิจัย กลุ่มตัวอย่างคือชายรักชายในเขตกรุงเทพมหานครที่มีอายุ 20-50 ปี จำนวน 400 คนและวิเคราะห์ข้อมูลทางสถิติด้วยการวิเคราะห์เชิงพรรณนา การวิเคราะห์ปัจจัยและการหาค่าสัมประสิทธิ์สหสัมพันธฺแบบเพียร์สัน ด้วยการประมวลผลจากโปรแกรมSPSS for Windows ผลการวิจัยพบว่า 1. กลุ่มตัวอย่างชายรักชายในเขตกรุงเทพมหานคร มีรูปแบบการดำเนินชีวิต 7 รูปแบบ คือกลุ่มรักการท่องเที่ยวกลุ่มโฉบเฉี่ยวหรูหรากลุ่มเดินหน้าท้าทายกลุ่มไฮเทคโนโลยี กลุ่มชีวิตออนไลน์กลุ่มเมืองไทยคือสวรรค์และกลุ่มบ้านฉันดีที่สุด 2. กลุ่มตัวอย่างชายรักชายมีพฤติกรรมการบริโภคสินค้าและบริการในกลุ่มแฟชั่นและกลุ่มบันเทิงในระดับสูง 3. ด้านพฤติกรรมการเปิดรับสื่อ กลุ่มชายรักชายเปิดรับสื่ออินเทอร์เน็ตมากที่สุด รองลงมาคือสื่อโทรทัศน์และสื่อวิทยุ อีกทั้งชายรักชายส่วนใหญ่มีการเปิดรับสื่อเกย์ โดยเปิดรับประเภทสื่อบุคคลมากที่สุด รองลงมาคือสื่ออินเทอร์เน็ตและสื่อมวลชนตามลำดับ